Kolmapäeval lahendasime mõistatuse uuesti, igat sammu topelt üle kontrollides ja saime seekord mõnevõrra erinevad numbrid. Seda asukohta ma reeta ei saa, sest see rikuks teistel geopeituritel lahendamisrõõmu ära, aga tänava nimi tundus omavat seost aarde nimega (aga  see seos võib olla pelgalt meie fantaasia vili) ja seetõttu tundus koht usutav. Käisime kohal, otsisime natuke ja ei leidnud ja selle koha peal tekkis väike pettumus isegi, sest lahendus lihtsalt pidi olema õige. Kontrollisime selle ühe aarde juba leidnud geopeituri käest üle ja saime veelgi kinnitust.